อิหร่านเดินเกมโต้มหาอำนาจ
สหรัฐอเมริกากับอิหร่าน ศัตรูอมตะ เผชิญหน้ากันอีกครั้งหลังปีที่แล้ว ประธานาธิบดีโดนัลด์ ทรัมป์ แห่งสหรัฐฯ ถอนตัวจากข้อตกลงนิวเคลียร์ ที่เรียกว่า แผนปฏิบัติการร่วมที่ครอบคลุม (เจซีพีโอเอ) ที่มหาอำนาจ 6 ประเทศ คือสหรัฐฯ อังกฤษ ฝรั่งเศส เยอรมนี รัสเซีย และจีน ทำไว้กับอิหร่านในปี 2558 เพื่อให้อิหร่านจำกัดโครงการนิวเคลียร์ แลกกับการยกเลิกมาตรการคว่ำบาตร,หลังถอนตัว ทรัมป์ก็สั่งคว่ำบาตรอิหร่านอีกครั้งและหนักขึ้น อ้างว่าเพื่อบีบให้อิหร่านยุติการพัฒนาอาวุธนิวเคลียร์ ยุติการสนับสนุนกลุ่มหัวรุนแรง ผู้ก่อการร้าย และปลุกปั่นความรุนแรงในตะวันออกกลาง ขณะที่อีก 5 ชาติภาคีที่ร่วมลงนามในเจซีพีโอเอคัดค้าน แต่ก็ต้านสหรัฐฯไม่ได้,อิหร่านให้เวลาชาติภาคีเจซีพีโอเอในยุโรป 60 วันปกป้องอิหร่านจากการคว่ำบาตรและรักษาข้อตกลงนี้ไว้ แต่ก็ไม่เป็นผล เมื่อเลยเส้นตาย 8 ก.ค. อิหร่านก็เริ่มตอบโต้ ประกาศว่าได้เพิ่มสมรรถนะแร่ยูเรเนียมเข้มข้น จนมีความบริสุทธิ์ถึง 4.5% ซึ่งเกินข้อจำกัดที่ 3.67% ในเจซีพีโอเอแล้ว และอาจเพิ่มขึ้นอีกเป็น 5% อิหร่านยังขู่จะทยอยละเมิดข้อตกลงอื่นๆ ถ้ายังแก้ปัญหากันไม่ได้,การเพิ่มสมรรถนะแร่ยูเรเนียมสำคัญอย่างไร จึงน่าสนใจอย่างยิ่ง?,แม้อิหร่านยืนยันว่าโครงการนิวเคลียร์ของตนเป็นไปในเชิงสันติเพื่อผลิตพลังงาน ไม่ใช่ผลิตอาวุธนิวเคลียร์ แต่เจซีพีโอเอกำหนดให้มีช่วงเวลาที่เรียกว่า Breakout Time ไม่ให้อิหร่านสามารถผลิตแร่ยูเรเนียมเข้มข้นได้เพียงพอผลิตอาวุธนิวเคลียร์ได้ 1 ลูก เป็นเวลาอย่างน้อย 1 ปี และเพื่อให้เป็นไปตามนี้ อิหร่านจึงได้รับอนุญาตให้ผลิตแร่ยูเรเนียมเข้มข้นต่ำที่มีความบริสุทธิ์ไม่เกิน 3.67% ซึ่งเพียงพอสำหรับการใช้ในเครื่องกำเนิดพลังงานไฟฟ้า แต่ยังห่างไกลจากระดับที่ใช้ผลิตระเบิดนิวเคลียร์ ซึ่งต้องใช้แร่ยูเรเนียมเข้มข้นที่มีความบริสุทธิ์กว่า 90%,การเพิ่มสมรรถนะแร่ยูเรเนียมถึง 4.5% แม้ยังห่างไกลระดับผลิตอาวุธนิวเคลียร์ได้ แต่ผู้เชี่ยวชาญชี้ว่า การเพิ่มสมรรถนะในขั้นแรกๆนี้สำคัญที่สุด จะทำให้สามารถเพิ่มสมรรถนะแร่ยูเรเนียมในขั้นต่อๆไปได้ง่ายขึ้นมาก,เจซีพีโอเอยังจำกัดให้อิหร่านมีแร่ยูเรเนียมเข้มข้นได้ไม่เกิน 300 กิโลกรัม ซึ่งอิหร่านก็ได้ละเมิดข้อตกลงนี้แล้วเช่นกัน โดยเพิ่มปริมาณแร่ยูเรเนียมเข้มข้นในสต๊อกของตนเกินข้อจำกัดแล้ว แต่ก็เพียงเล็กน้อยเท่านั้น ซึ่งถ้าอิหร่านจะผลิตอาวุธนิวเคลียร์ 1 ลูก ต้องใช้แร่ยูเรเนียมเข้มข้นปริมาณมากกว่านี้หลายเท่า แต่ถ้าอิหร่านเริ่มสะสมแร่ยูเรเนียมเข้มข้นเพิ่มขึ้นนับจากนี้ไปนาน 1 ปี ก็จะมีปริมาณถึง 1 ตันหรือมากกว่า ทำให้ร่นระยะเวลาในการผลิตระเบิดนิวเคลียร์ 1 ลูกได้อย่างมาก,อิหร่านขู่ด้วยว่าถ้ายังตกลงกันไม่ได้ อาจละเมิดข้อตกลงใน เฟสที่ 3 อาจเป็นการเพิ่มการติดตั้ง เครื่องหมุนเหวี่ยงแยกยูเรเนียม (Centrifuges) โดยเฉพาะรุ่น IR-2M ที่ล้ำสมัย ซึ่งกว่า 1,000 ตัวถูกถอดจากโครงการนิวเคลียร์ ที่เมืองนาทานซ์ไปเก็บไว้ในคลังภายใต้ข้อตกลงเจซีพีโอเอ,ก่อนมีเจซีพีโอเอ อิหร่านมี Centrifuges หลายรุ่น ราว 20,000 เครื่อง และมีแร่ยูเรเนียมเข้มข้นต่ำแล้วราว 8,000 กิโลกรัม ซึ่งผู้เชี่ยวชาญระบุว่า ถ้า IR-2M ถูกนำมาติดตั้งใหม่ จะร่นระยะเวลาเพิ่มสมรรถนะแร่ยูเรเนียมในเกรดที่ผลิตอาวุธนิวเคลียร์ได้เหลือแค่ 7 เดือน,แต่การผลิตระเบิดนิวเคลียร์ไม่ใช่เรื่องง่ายๆ เพราะต้องใช้อุปกรณ์และขั้นตอนอื่นๆอีกเยอะรวมทั้งต้องทดสอบระเบิดนิวเคลียร์ ซึ่งจะถูกตรวจจับได้แน่นอน และการมีระเบิดนิวเคลียร์เพื่อทดสอบแค่ลูกเดียวก็ไม่มีประโยชน์อะไร อิหร่านต้องผลิตได้ 2-3 ลูกขึ้นไป ซึ่งต้องใช้เวลาอย่างน้อย 3-5 ปี,อย่างไรก็ตาม อิหร่านเปิดช่องไว้ว่า การละเมิดข้อตกลงอาจเปลี่ยนแปลงได้ภายในไม่กี่ชั่วโมงถ้าตกลงกันได้ ดังนั้น จึงคาดว่าอิหร่านละเมิดข้อตกลงเพื่อตอบโต้สหรัฐฯในเชิงสัญลักษณ์เท่านั้น เพื่อสร้างอำนาจในการต่อรองให้ผ่อนคลายการคว่ำบาตร โดยเฉพาะการส่งออกน้ำมัน ซึ่งทำให้เศรษฐกิจอิหร่านย่ำแย่ใกล้ล้มละลาย,มีผู้สงสัยว่าสหรัฐฯจะรบกับอิหร่านหรือไม่ หลังส่งฝูงเรือและเครื่องบินรบเข้าตะวันออกกลาง ทั้งยังกล่าวหาอิหร่านโจมตีเรือบรรทุกน้ำมัน 6 ลำใกล้ช่องแคบฮอร์มุซ แถมยิง โดรน ของสหรัฐฯตก ความขัดแย้งยิ่งขยายวง เมื่อหน่วยนาวิกโยธินของราชนาวีอังกฤษช่วยยึดเรือบรรทุกน้ำมัน เกรซ 1 ของอิหร่านที่นอกชายฝั่งยิบรอลตาร์ อ้างว่าอาจละเมิดมาตรการคว่ำบาตรของอียู ขณะที่อิหร่านพยายามยึดเรือบรรทุกน้ำมันของอังกฤษบ้างจนสหรัฐฯต้องวิ่งเต้นตั้งกองเรือพันธมิตรเพื่อคุ้มกันเรือพาณิชย์ในภูมิภาคอ่าวเปอร์เซีย,มีท่าทีว่าสหรัฐฯจะเพิ่ม แรงกดดัน อิหร่านหนักขึ้นเรื่อยๆ เพื่อต้อนอิหร่านให้จนมุมยอมทำตามที่สหรัฐฯบงการ ซึ่งอิหร่านก็ดูจะสู้ไม่ยอมถอย แต่ถ้าสงครามปะทุขึ้นจริงๆ สหรัฐฯ ก็อาจตกที่นั่งลำบาก เพราะแม้จะเอาชนะอิหร่านได้เนื่องจากแสนยานุภาพทางทหารห่างชั้นกันลิบลับ แต่ต้องจ่ายค่าตอบแทนสุดแสนแพง,สงครามที่อาจลุกลามไปทั่วภูมิภาคอาจส่งผลร้ายต่อทรัมป์เอง เพราะถ้าทหารสหรัฐฯ ล้มตาย ชาวอเมริกันจะหันมาโจมตีรัฐบาลทรัมป์ จนคะแนนนิยมอาจตกวูบก่อนการเลือกตั้งประธานาธิบดีในปีหน้า,ถ้าจะโจมตีอิหร่าน สหรัฐฯอาจแค่ยิงขีปนาวุธถล่มเป้าหมายที่จำกัด ส่วนการส่งทหารราบเข้าลุยเต็มขั้นนั้นตัดไปได้เลย เพราะเสี่ยงติดหล่มสงคราม เหมือนในอิรัก อัฟกานิสถาน และซีเรีย,บวร โทศรีแก้ว
ที่เรียกว่า แผนปฏิบัติการร่วมที่ครอบคลุม (เจซีพีโอเอ) ที่มหาอำนาจ 6 ประเทศ คือสหรัฐฯ อังกฤษ ฝรั่งเศส เยอรมนี รัสเซีย และจีน ทำไว้กับอิหร่านในปี 2558 เพื่อให้อิหร่านจำกัดโครงการนิวเคลียร์ 
อิหร่าน,สหรัฐอเมริกา,มหาอำนาจ,7วันรอบโลก,บวร โทศรีแก้ว,คว่ำบาตรอิหร่าน,โจมตีอิหร่าน,ข่าวทั่วไป